Er mare-mañ e studiomp mojenn kêr Is, lennet hon eus ar vojenn, desket e vo ur barzhoneg, lennet gwerz Emile Souvestre (gwelout er rummad pajennoù) ha studiet hon eus an daolenn-mañ :   An daolenn-mañ a zo bet livet gant Evariste-vital Luminais. Ganet eo e Naoned e 1822 ha marv eo e Pariz e 1896. ul livadenn eoul war lienn eo. 2,00m X 3,16m a ra an daolenn.  Tech ar roue Gradlon eo anv al livadenn. diskouez a ra ur roue, ur  manach hag ur briñsez o techout kuit evit nompas bezañ taget gant ar mor.  Ar roue zo anvet Gradlon, ar briñsez, Dahud, a zo e verch hag ar manach Gwenole. O-zri a zo o vont kuit eus Kêr Is, kêrbenn Kerne. Kêr Is a zo bet kemeret gant ar mor. Deuet eo ar mor e-barzh kêr Is dre skluzioù bras a zo bet digoret gant Dahud.  War an daolenn e verzomp emañ an tudennoù en ur chelch. Pa liammomp daoulagad pep tudenn e ra un trichorn. Er plañ kentañ ez eus : ar manach, daou varch, ar briñsez o  kouezhañ, ar roue o vountañ ar briñsez en dour hag ar wagenn. Ar march a zehou a zo o winkal hag an hini a gleiz a zo o lammat dirak evel ma teufe warnomp. Un archig bihan a zo gant ar manach. Diskouez a ra an oabl. Emañ ar wagenn o redek war-lerch ar chezeg hag o kas anezho war-zu an aod.  En eil plañ ez eus : gwagennoù, un enezenn hag an oabl teñval. Al linenn dremmwel a zo en drederenn uhelañ. Ar mor a zo dirollet, gwer ha gwenn eo ar wagenn.